ઉલ્લેખનીય છે કે, માનવીઓએ જે કેટલાક પ્લાસ્ટિક ઉત્પાદનો પોતાની સવલત માટે બનાવ્યા છે, જે પર્યાવરણ માટે નુકસાનકારક છે. આવા પ્લાસ્ટિકનો નાશ થતાં હજારો વર્ષો લાગે છે. આવી ચીજવસ્તુઓમાં પ્લાસ્ટિકની થેલીઓનો પણ સમાવેશ થાય છે જેનો આપણે દૈનિક જીવનમાં ઉપયોગ કરીએ છીએ. ભારતમાં ઘણા રાજ્યોમાં કાયદેસર રીતે પ્લાસ્ટિકની થેલીઓ સહિત પ્લાસ્ટિકની ચીજવસ્તુઓના વપરાશ પર પ્રતિબંધ મૂકવામાં આવ્યો છે તે છતાં કાયદાનો બહુ કંગાળ રીતે અમલ કરાય છે. હલકી ગુણવત્તાવાળી પ્લાસ્ટિકની થેલીઓનો આજે પણ છૂટથી ઉપયોગ કરવામાં આવે છે.